b'\n_START_ARTICLE_\nKorelacija\n_START_PARAGRAPH_\nKorelacija ali korelacijski koeficient je \xc5\xa1tevilska mera, ki predstavlja mo\xc4\x8d linearne povezanosti dveh spremenljivk. Statisti\xc4\x8dna veda s korelacijo v splo\xc5\xa1nem ozna\xc4\x8duje povezanost oz. sopojavnost dveh spremenljivk v statisti\xc4\x8dni populaciji ali populacijah._NEWLINE_Korelacijo je mo\xc4\x8d meriti z ve\xc4\x8d razli\xc4\x8dnimi koeficienti, prilagojenimi za razli\xc4\x8dne tipe podatkov, ki so na voljo. Izmed korelacijskih koeficientov je najbolj znan Pearsonov korelacijski koeficient, ki je ra\xc4\x8dunan na podlagi kovariance in standardnih odklonov niza obeh spremenljivk.'